1982

Árið **1982** (**MCMLXXXII** í rómverskum tölum) var 82. ár 20. aldar sem hófst á föstudegi samkvæmt gregoríska tímatalinu.

## Atburðir
### Janúar

* 1. janúar - Bandaríska fréttastöðin CNN hóf útsendingar.
* 3. janúar - Italia 1, fyrsta ítalska einkarekna sjónvarpsstöðin sem sendi út um allt land, var stofnuð með sameiningu 18 héraðsstöðva.
* 4. janúar - Ítalski útgefandinn Mondadori stofnaði sjónvarpsstöð á landsvísu, Rete 4, með sameiningu 22 héraðsstöðva.
* 7. janúar - Heimilistölvan Commodore 64 var kynnt í Las Vegas.
* 8. janúar - Kuldamet var slegið í Danmörku þegar frostið mældist 31,2 gráður.
* 8. janúar - AT&T Corporation var skipt upp í 22 fyrirtæki eftir dóm fyrir brot gegn lögum um bann við einokun.
* 9. janúar - Fyrsta uppfærsla Íslensku óperunnar í Gamla bíói, *[[Sígaunabaróninn]]*, var frumsýnd.
* 13. janúar - Air Florida-flug 90 rakst á brú skömmu eftir flugtak í Washington-borg og hrapaði í ána Potomac. 80 létust.
* 14. janúar - Stórviðri gekk yfir Austurland. Rúður brotnuðu í flestum húsum á Borgarfirði eystra.
* 17. janúar - Kaldi sunnudagurinn átti sér stað í norðurhluta Bandaríkjanna þar sem öll kuldamet féllu.
* 21. janúar - Tveir björgunarmenn og tveir úr áhöfn fórust er belgíski togarinn *Pelagus* strandaði við Vestmannaeyjar.
* 26. janúar - Mauno Koivisto var kjörinn forseti Finnlands.
* 28. janúar - Ítalskir sérsveitarmenn handtóku fimm meðlimi Rauðu herdeildanna í Padúu og frelsuðu bandaríska herforingjann James Lee Dozier sem samtökin héldu sem gísl.
* 30. janúar - Fyrsti tölvuvírusinn, Elk Cloner, var uppgötvaður.
* 31. janúar - Samtök um kvennaframboð voru stofnuð af konum í Reykjavík.
### Febrúar

* 1. febrúar - Senegal og Gambía mynduðu laustengt ríkjasamband, Senegambíu.
* 2. febrúar - Blóðbaðið í Hama: Sýrlensk stjórnvöld réðust á bæinn Hama og drápu þúsundir.
* 3. febrúar - Hafez al-Assad, forseti Sýrlands, skipaði hernum að hreinsa Múslimska bræðralagið úr borginni Harram.
* 4. febrúar - Vísindamenn á vegum NASA uppgötvuðu fjögur ný tungl á braut um Satúrnus.
* 6. febrúar - Breska lággjaldaflugfélagið Laker Airways varð gjaldþrota.
* 9. febrúar - Japan Airlines-flug 350 hrapaði í Tókýóflóa í aðflugi með þeim afleiðingum að 24 af 174 farþegum létust.
* 15. febrúar - Olíuborpallurinn *[[Ocean Ranger]]* sökk við Nýfundnaland og allir 84 verkamennirnir á pallinum létust.
* 19. febrúar - Bílaframleiðandinn DeLorean Motor Company í Belfast var settur undir skiptaráðanda.
* 22. febrúar - Vestur-Afríka fékk aðild að Afríkusambandinu sem leiddi til útgöngu Marokkó tveimur árum síðar.
* 23. febrúar - Með þjóðaratkvæðagreiðslu á Grænlandi var ákveðið að landið stæði utan Evrópusambandsins.
* 25. febrúar - Mannréttindadómstóll Evrópu kvað upp þann dóm að kennarar sem refsuðu nemendum með hýðingum gegn vilja foreldra þeirra brytu gegn mannréttindasáttmálanum.
* 28. febrúar - Adobe Systems var stofnað í San Jose.

### Mars

* 2. mars - Bíóhöllin var opnuð við Álfabakka í Breiðholti.
* 3. mars - Elísabet 2. opnaði Barbican Centre í London.
* 10. mars - Bandaríkin settu innflutningsbann á olíu frá Líbýu vegna stuðnings þeirra við hryðjuverkamenn.
* 13. mars - Bikarúrslitaleikur Tottenham og Liverpool var sýndur í beinni útsendingu á Íslandi og var þetta fyrsta beina útsending frá erlendum íþróttaviðburði á Íslandi.
* 16. mars - Claus von Bülow var dæmdur fyrir tilraun til að myrða eiginkonu sína í Bandaríkjunum.
* 19. mars - Falklandseyjastríðið: Argentínskir borgarar reistu fána Argentínu á eyjunni Suður-Georgíu.
* 20. mars - Fokkerflugvél með ónýtan hreyfil og laskaðan hjólabúnað nauðlenti á Keflavíkurflugvelli eftir að sprenging varð í hreyflinum skömmu eftir flugtak á Ísafirði. Engin slys urðu á fólki.
* 21. mars - Í Vestmannaeyjum var tekin í notkun hitaveita, sem nýtti varmaorku úr hrauninu, sem upp kom í gosinu 1973. Var þetta eina hitaveita sinnar tegundar í heiminum.
* 22. mars - Geimskutlan *[[Columbia (geimskutla)|Columbia]]* hélt í sína þriðju geimferð.
* 26. mars - Fyrsta skóflustunga var tekin að Vietnam Veterans Memorial í Washington-borg.
* 29. mars - Hljómplata Iron Maiden, *[[The Number of the Beast]]*, kom út.
* 29. mars - Stevie Wonder og Paul McCartney gáfu út smáskífuna *„Ebony and Ivory“*.
* 30. mars - Geimskutlan *[[Columbia (geimskutla)|Columbia]]* lenti í Nýju Mexíkó eftir 129 ferðir umhverfis jörðina.

### Apríl

* 2. apríl - Falklandseyjastríðið: Argentína gerði innrás í Falklandseyjar.
* 10. apríl - Íslenska kvikmyndin *[[Rokk í Reykjavík]]* var frumsýnd.
* 12. apríl - Kvikmyndin *[[Sóley (kvikmynd)|Sóley]]* var frumsýnd í Reykjavík.
* 17. apríl - Kanada fékk fullt sjálfstæði frá Bretlandi með nýrri stjórnarskrá. 
* 21. apríl - Falklandseyjastríðið: Bretar hófu aðgerðir til að endurheimta Suður-Georgíu frá Argentínu með því að senda þangað sérsveitarmenn.
* 24. apríl - Jón Páll Sigmarsson setti tvö Evrópumet í lyftingum, lyfti 362,5&nbsp;kg í réttstöðu og 940&nbsp;kg samtals.
* 24. apríl - Nicole sigraði Söngvakeppni evrópskra sjónvarpsstöðva fyrir Vestur-Þýskaland með laginu „Ein bißchen Frieden“.
* 25. apríl - Síðustu ísraelsku hermennirnir hurfu frá Sínaískaga í Egyptalandi.
* 29. apríl - Srí Jajevardenepúra varð stjórnsýsluleg höfuðborg Srí Lanka.
* 29. apríl - Nelson Mandela var fluttur í Pollsmoor-fangelsi í Höfðaborg eftir átján ára fangavist á Robben Island.
* 30. apríl - Bijon Setu-blóðbaðið: Sextán munkar og nunnur Ananda Marga voru myrt í Vestur-Bengal.

### Maí
* 1. maí - Hernaðaraðgerðir Breta hófust í Falklandseyjastríðinu.
* 2. maí - Falklandseyjastríðið: Breski kjarnorkuknúni kafbáturinn *HMS Conqueror* sökkti argentíska varðskipinu *ARA General Belgrano*. Alls létu 323 lífið en 770 var bjargað.
* 4. maí -  Breska herskipið HMS Sheffield varð fyrir Exocet-flugskeyti. 20 sjóliðar létust.
* 9. maí - Hrafnhildur Valbjörnsdóttir og Guðmundur Sigurðsson sigruðu á fyrsta Íslandsmóti í vaxtarrækt, sem haldið var í Reykjavík.
* 21. maí - Falklandseyjastríðið: Bretar gengu á land á Falklandseyjum.
* 22. maí - Sveitarstjórnarkosningar voru haldnar á Íslandi.
* 24. maí - Stríð Íraks og Írans: Íranskar hersveitir náðu borginni Khorramshahr aftur á sitt vald.
* 27. maí - Ólafur Jóhann Ólafsson lauk stúdentsprófi með hæstu einkunn sem gefin hafði verið (9,67) frá Menntaskólanum í Reykjavík.
* 27. maí - Falklandseyjastríðið: Orrustan um Goose Green hófst.
* 27. maí - Davíð Oddsson tók við starfi borgarstjóra Reykjavíkur af Agli Skúla Ingibergssyni.
* 28. maí - Til Íslands komu flóttamenn frá Póllandi, fimmtán fullorðnir og átta börn. Helmingur hópsins var farinn aftur hálfu ári síðar.
* 30. maí - Spánn varð sextándi meðlimur NATÓ og fyrsta ríkið til að gerast meðlimur síðan Vestur-Þýskaland gekk í NATÓ árið 1955.
* 30. maí - Hussain Muhammad Ershad rændi völdum í Bangladess.

### Júní

* 5. júní - Óperan *[[Silkitromman]]* eftir Atla Heimi Sveinsson og Örnólf Árnason var frumsýnd á Listahátíð í Reykjavík.
* 6. júní - Borgarastyrjöldin í Líbanon: Ísrael réðst inn í Líbanon.
* 6. júní - Afhjúpaður var í Vestmannaeyjum minnisvarði um Oddgeir Kristjánsson.
* 7. júní - Priscilla Presley opnaði Graceland almenningi. Baðherbergið þar sem Elvis Presley lést fimm árum áður var þó haft lokað.
* 11. júní - Orrustan um Stanley, lokaorrusta Falklandseyjastríðsins, hófst.
* 11. júní - Bandaríska kvikmyndin *[[E.T.]]* var frumsýnd.
* 12. júní - Um 750.000 manns mótmæltu kjarnavopnum í Central Park í New York-borg. Meðal tónlistarmanna sem komu fram voru Jackson Browne, James Taylor, Bruce Springsteen og Linda Ronstadt.
* 13. júní - Fahd varð konungur í Sádí-Arabíu við lát Khalids bróður síns.
* 14. júní - Falklandseyjastríðið: Argentína gafst upp fyrir Bretlandi.
* 16. júní - Lögreglan staðfesti að hún hefði lagt hald á maríjúanasendingu, alls 189&nbsp;kg, en ekki var vitað hvert hún átti að fara. Efnið var sent frá Jamaíka.
* 17. júní - Þriðja skipið með nafnið *[[Akraborg]]* kom til landsins og sigldi á milli Reykjavíkur og Akraness.
* 18. júní - Argentínski einræðisherrann Leopoldo Galtieri sagði af sér.
* 19. júní - Minnisvarði um Ásgrím Jónsson listmálara var afhjúpaður í Rútsstaðahjáleigu í Gaulverjabæ, nú Flóahreppi, en þar var hann fæddur.
* 20. júní - Ellefu manna herlið Argentínu á Suður-Sandvíkureyjum gafst upp fyrir Bretum.

### Júlí

* 1. júlí - Grandmaster Flash og The Furious Five gáfu út smáskífuna „The Message“ sem var fyrsta platan til að útskýra hvernig er að lifa í fátrækarhverfinu. 
* 2. júlí - Larry Waters flaug í 4.900 metra hæð yfir Long Beach í Kaliforníu í garðstól með helíumblöðrur festar við hann.
* 2. júlí - Sprengja sprakk í geymsluhólfi á Aðaljárnbrautarstöðinni í Osló með þeim afleiðingum að 19 ára stúlka lést. Átta dögum síðar fannst önnur ósprungin sprengja í öðru hólfi. Átján ára piltur reyndist standa á bak við tilræðin.
* 3. júlí - Fjárfestingarfélagið Kuben í eigu hljómsveitarinnar ABBA og framleiðandans Stikkan Anderson keypti fyrirtækin Monark og Stiga.
* 8. júlí - The Coca-Cola Company setti drykkinn Diet Coke á markað.
* 9. júlí - Pan Am flug 759 hrapaði yfir Kenner í Louisiana með þeim afleiðingum að 146 farþegar létust og 8 á jörðu niðri.
* 11. júlí - Ítalía sigraði Heimsmeistaramót landsliða í knattspyrnu karla með 3-1 sigri á Vestur-Þýskalandi.
* 16. júlí - Trúarleiðtoginn Sun Myung Moon var dæmdur í 18 mánaða fangelsi fyrir skattsvik í New York-borg.
* 20. júlí - Tvær sprengjur á vegum IRA sprungu í London með þeim afleiðingum að átta hermenn létust og 47 manns særðust.
* 23. júlí - Alþjóðahvalveiðiráðið ákvað að banna hvalveiðar í hagnaðarskyni fyrir 1985-1986.
* 23. júlí - 299 manns létust í aurskriðum vegna úrhellisrigninga í Nagasaki í Japan.
* 23. júlí - Í Kolmårdens-dýragarðinum í Svíþjóð var ferðamaður sem fór úr bifreið sinni drepinn af ljóni.
* 24. júlí - Á Skeiðarársandi fannst skipsflak, sem í fyrstu var talið vera flak gullskipsins Het Wapen van Amsterdam sem fórst þar árið 1667. Í ljós kom að flakið var af þýskum togara frá árinu 1903.
* 31. júlí - Tvær rútur með skólabörn og þrír bílar lentu í árekstri við Beaune í Frakklandi með þeim afleiðingum að 53 létust, þar af 44 börn. Þetta var mesta umferðarslys í sögu Frakklands.

### Ágúst

* Ágúst - Kaupþing var stofnað.
* Ágúst - Sala hófst á örtölvunni Commodore 64 sem kostaði 595 dali.
* 7. ágúst - Tólf létust í hryðjuverkaárás armenskra skæruliða á flugvellinum í Ankara.
* 9. ágúst - Fjórir meðlimir í hryðjuverkasamtökunum Direct Action réðust á veitingastað gyðinga í París, myrtu sex manns og særðu 22.
* 12. ágúst - Mexíkó lýsti yfir vangetu til að greiða erlendar skuldir sem leiddi til efnahagskreppu í Rómönsku Ameríku.
* 12. ágúst - Borgarastyrjöldin í Líbanon: Ísraelsher hóf stórskotaliðsárás á Beirút með þeim afleiðingum að fjöldi almennra borgara féll. Árásin var fordæmd víða um heim. 
* 14. ágúst - Íslenska kvikmyndin *[[Okkar á milli]]* var frumsýnd.
* 14. ágúst - Rúvak, Akureyrardeild Ríkisútvarpsins, tók til starfa.
* 17. ágúst - Fyrstu geisladiskarnir fóru á markað í Þýskalandi með völsum eftir Chopin í flutningi Claudio Arrau.
* 20. ágúst - Átján manna hópur kleif Eldey í fyrsta sinn síðan 1971. Í hópnum var ein kona, Halldóra Filippusdóttir, og var hún fyrst kvenna til að klífa eyjuna. Eldey var fyrst klifin árið 1894.
* 20. ágúst - Borgarastyrjöldin í Líbanon: Fjölþjóðlegt herlið hóf eftirlit með brottflutningi meðlima PLO frá Beirút.
* 28. ágúst - Pönktónleikarnir Melarokk voru haldnir í Reykjavík.

### September

* haust - Anima, félag sálfræðinema við Háskóla Íslands var stofnað.
* 3. september - Sýning var opnuð á Kjarvalsstöðum á verkum Bertels Thorvaldsen og var það fyrsta sýning utan Danmerkur á vegum Thorvaldsensafnsins í Kaupmannahöfn.
* 3. september - Ítalski herforinginn Carlo Alberto Dalla Chiesa var myrtur, ásamt eiginkonu sinni og bílstjóra, af ítölsku mafíunni í Palermó.
* 13. september - Grace Kelly fékk heilablóðfall meðan hún ók bifreið sinni. Bíllinn hrapaði niður fjallshlíð. Hún lést á sjúkrahúsi daginn eftir.
* 14. september - Forseti Líbanon, Bachir Gemayel, var myrtur.
* 16. september - Blóðbaðið í Shabra og Shatila hófst þegar Líbanski framvörðurinn réðist inn í flóttamannabúðir í Beirút og myrti milli 762 og 3500 manns.
* 19. september - Scott Fahlman stakk upp á notkun broskallsins.
* 21. september - Alþjóðlegur dagur friðar var haldinn í fyrsta sinn.
* 23. september - Amine Gemayel var kosinn forseti Líbanon.
* 24. september - Wimpy-aðgerðin markaði upphaf vopnaðrar andspyrnu gegn Ísraelsher í Beirút.
* 25. september - Um 400.000 manna mótmælaganga í Tel Aviv krafðist afsagnar Menachem Begin vegna framgöngu Ísraelshers í Líbanon.
* 30. september - Bandaríska sjónvarpsþáttaröðin *[[Staupasteinn (sjónvarpsþáttur)|Staupasteinn]]* hóf göngu sína.

### Október

* Október - Ronnie James Dio og Vinny Appice úr Black Sabbath stofnuðu hljómsveitina Dio.
* 1. október - Helmut Kohl tók við embætti kanslara Vestur-Þýskalands.
* 1. október - Fyrsta tölublað tímaritsins *[[Vera (tímarit)|Veru]]* kom út á Íslandi.
* 1. október - Morgunblaðið birti fyrstu símsendu litmyndina frá opnun fjármálamiðstöðvar í London og voru þá rúmlega 23 ár frá því að sama blað birti fyrstu símsendu myndina hér á landi.
* 1. október - Fyrsti geislaspilarinn, Sony CDP-101, kom á markað í Japan.
* 1. október - EPCOT Center var opnað í Flórída.
* 1. október - Upp komst um áætlun um valdarán á Spáni daginn fyrir kosningarnar 28. október. 
* 8. október - Pólska ríkisstjórnin bannaði Samstöðu.
* 9. október - *[[Þættir úr félagsheimili]]* hófu göngu sína í Ríkissjónvarpinu.
* 11. október - Skipinu *[[Mary Rose]]* sem sökk við Isle of Wight árið 1545 var lyft af hafsbotni.
* 19. október - Sérsveit ríkislögreglustjóra var stofnuð á Íslandi.
* 28. október - Spænski sósíalistaflokkurinn sigraði þingkosningar á Spáni með miklum mun. Felipe González varð forsætisráðherra.
* 30. október - Landssöfnunin „Þjóðarátak gegn krabbameini“ lagði fram þrettán milljónir króna til handa Krabbameinsfélaginu og var það mun meira en áður hafði safnast í slíkum söfnunum.

### Nóvember

* 2. nóvember - Breska útvarpsstöðin Channel 4 var stofnuð.
* 3. nóvember - Tankbíll sprakk í Salanggöngunum í Afganistan með þeim afleiðingum að 176 létust.
* 7. nóvember - Flóðvörnin Thames Barrier var sýnd almenningi.
* 8. nóvember - Kenan Evren varð forseti Tyrklands.
* 12. nóvember - Júríj Andropov varð aðalritari sovéska kommúnistaflokksins eftir lát Leoníds Bresnjev.
* 13. nóvember - Vietnam Veterans Memorial var vígt í Washington-borg.
* 14. nóvember - Lech Wałęsa var sleppt úr fangelsi.
* 18. nóvember - Fyrsta kvöld Músíktilrauna var haldið í Tónabæ í Reykjavík.
* 18. nóvember - Vilmundur Gylfason gekk úr Alþýðuflokknum og stofnaði Bandalag jafnaðarmanna.
* 27. nóvember - Yasuhiro Nakasone varð forsætisráðherra Japans.
* 30. nóvember - Metsöluplata Michael Jackson, *[[Thriller]]*, kom út.

### Desember
* 1. desember - Miguel de la Madrid varð forseti Mexíkó.
* 2. desember - Bandaríkjamaðurinn Barney Clark fékk fyrsta ígrædda gervihjartað. Hann lifði í 112 daga eftir aðgerðina.
*6. desember - Samtök um kvennaathvarf opnuðu Kvennaathvarfið í Reykjavík.
* 7. desember - Fyrsta aftakan með eitursprautu fór fram í Texas.
* 10. desember - Ísland skrifaði undir hafréttarsáttmála Sameinuðu þjóðanna ásamt 119 öðrum þjóðum, en þessi sáttmáli hafði verið baráttumál Íslands í áratugi. Hafréttarsáttmálinn öðlaðist gildi 1994.
* 13. desember - Að minnsta kosti 1507 fórust í jarðskjálfta í Dhamar í norðurhluta Jemen.
* 18. desember - Íslenska kvikmyndin *[[Með allt á hreinu]]* var frumsýnd.
* 18. desember - Í Ríkisútvarpinu voru lesnar auglýsingar samfellt í sjö klukkustundir og var það met.
* 22. desember - Indlandshafsráðið var stofnað.
* 23. desember - Umhverfisverndarstofnun Bandaríkjanna mæltist til þess að bærinn Times Beach yrði rýmdur vegna díoxínmengunar.
* 26. desember - Tímaritið *[[Time]]* útnefndi tölvuna „mann ársins“.

### Ódagsettir viðburðir
* Genabankinn GenBank var stofnaður.
* Íslenska hljómsveitin S.H. Draumur var stofnuð.
* Þýska hljómsveitin Die Toten Hosen var stofnuð.
* Kjölbátasamband Íslands var stofnað.
* Grundaskóli var stofnaður á Akranesi.
* Hús verslunarinnar í Reykjavík var tekið í notkun.
* Stafagerðin Arial leit dagsins ljós.
* Breska hljómsveitin The Smiths var stofnuð.
* Tímaritið *[[Classical Antiquity]]* var stofnað.
* Krossgátutímaritið *[[Frístund]]* var stofnað.
* Tölvuleikjafyrirtækið Electronic Arts var stofnað.
* Hizbollah-samtökin voru stofnuð í Líbanon.

## Fædd
* 7. janúar - Lauren Cohan, bandarísk leikkona.
* 9. janúar - Kate Middleton, eiginkona Vilhjálms Bretaprins.
* 10. janúar - Josh Ryan Evans, bandarískur leikari (d. 2004).
* 14. janúar - Víctor Valdés, spænskur knattspyrnumaður.
* 17. janúar - Dwyane Wade, bandarískur körfuknattleiksmaður.
* 25. janúar - Noemi, ítölsk söngkona.
* 28. janúar - Michael Guigou, franskur handknattleiksmaður.
* 17. febrúar - Adriano Leite Ribeiro, brasilískur knattspyrnumaður.
* 25. febrúar - Chris Baird, norðurírskur knattspyrnumaður.
* 28. febrúar - Jelena Slesarenko, rússneskur hástökkvari.
* 3. mars - Jessica Biel, bandarísk leikkona.
* 4. mars - Landon Donovan, bandarískur knattspyrnumaður.
* 8. mars - Marjorie Estiano, brasilísk leikkona.
* 10. mars - Kwame Brown, bandarískur körfuknattleiksmaður.
* 10. mars - Timo Glock, þýskur ökuþór.

* 24. mars - Bryndís Björgvinsdóttir, íslenskur rithöfundur.
* 26. mars - Mikel Arteta, spænskur knattspyrnumaður.
* 30. mars - Jason Dohring, bandarískur leikari.
* 3. apríl - Cobie Smulders, kanadísk leikkona.
* 9. apríl - Jay Baruchel, kanadískur leikari.
* 15. apríl - Seth Rogen, kanadískur leikari.
* 24. apríl - Kelly Clarkson, bandarísk söngkona.
* 30. apríl - Kirsten Dunst, bandarísk leikkona.
* 4. maí - Martin Ingi Sigurðsson, íslenskur læknir.
* 11. maí - Cory Monteith, kanadískur leikari (d. 2013).
* 20. maí - Petr Čech, tékkneskur knattspyrnumaður.
* 29. maí - Bjarte Myrhol, norskur handknattleiksmaður.
* 1. júní - Justine Henin, belgísk tennisleikkona.
* 8. júní - Nadia Petrova, rússnesk tennisleikkona.
* 9. júní - Christina Stürmer, þýsk söngkona.
* 10. júní - Laleh Pourkarim, sænsk söngkona.
* 14. júní - Kenenisa Bekele, eþíópískur langhlaupari.
* 20. júní - Example, breskur rappari.
* 21. júní - Albert Rocas, spænskur handknattleiksmaður.

* 21. júní - Vilhjálmur Bretaprins.
* 29. júní - Guðmundur Eggert Stephensen, íslenskur borðtenniskappi.
* 16. júlí - Steven Hooker, ástralskur stangarstökkvari.
* 19. júlí - Jared Padalecki, bandarískur leikari.
* 28. júlí - Ágústa Eva Erlendsdóttir, íslensk leikkona.
* 30. júlí - Yvonne Strahovski, áströlsk leikkona.
* 7. ágúst - Abbie Cornish, áströlsk leikkona.
* 27. ágúst - Helgi Már Magnússon, íslenskur körfuknattleiksmaður.
* 2. september - Joey Barton, enskur knattspyrnumaður.
*4. september - Hildur Guðnadóttir, íslenskt tónskáld og Óskarsverðlaunahafi.
* 21. september - Jón Arnór Stefánsson, íslenskur körfuknattleiksmaður.
* 22. september - Billie Piper, bresk söng- og leikkona.
* 28. september - Matt Cohen, bandarískur leikari.
* 9. október - Grétar Sigfinnur Sigurðarson, íslenskur knattspyrnumaður.

* 10. október - Logi Eldon Geirsson, íslenskur handknattleiksmaður.
* 13. október - Denis Buntić, króatískur handknattleiksmaður.
* 28. október - Matt Smith, enskur leikari.
* 29. október - Ásmundur Einar Daðason, íslenskur stjórnmálamaður.
* 12. nóvember - Anne Hathaway, bandarísk leikkona.
* 16. nóvember - Ólína Guðbjörg Viðarsdóttir, íslensk knattspyrnukona.
* 22. nóvember - Steve Angello, grísk-sænskur plötusnúður.
* 8. desember - Stefán Kristjánsson, íslenskur skákmeistari.
* 10. desember - Sultan Kösen, stærsti maður heims.
* 20. desember - David Cook, bandarískur söngvari, sigurvegari í 7. þáttaröð American Idol.
* 28. desember - Beau Garrett, bandarísk leikkona.
* 30. desember - Erna Björk Sigurðardóttir, íslensk knattspyrnukona.
* 31. desember - Craig Gordon, skoskur knattspyrnumaður.

## Dáin
* 18. janúar - Huang Xianfan, kínverskur sagnfræðingur (f. 1899).
* 17. febrúar - Lee Strasberg, bandarískur leikari (f. 1901).
* 21. janúar - H.D.F. Kitto, breskur fornfræðingur (f. 1897).
* 2. mars - Philip K. Dick, bandarískur vísindaskáldsagnahöfundur (f. 1928).
* 5. mars - John Belushi, bandarískur leikari (f. 1949).

* 6. mars - Ayn Rand, bandarískur rithöfundur (f. 1905).
* 29. mars - Carl Orff, þýskt tónskáld (f. 1895).
* 10. maí - Peter Weiss, þýskur listamaður (f. 1916).
* 7. júní - Carlos Vidal, síleskur knattspyrnumaður (f. 1902).
* 10. júlí - G.E.L. Owen, velskur fornfræðingur (f. 1922).
* 18. júlí - Roman Jakobson, rússneskur málfræðingur (f. 1896).
* 25. júlí - Hal Foster, kanadískur myndasöguhöfundur (f. 1892).
* 4. ágúst - Bruce Goff, bandarískur arkitekt (f. 1904).
* 15. ágúst - Hugo Theorell, sænskur læknir og Nóbelsverðlaunahafi (f. 1903).
* 29. ágúst - Ingrid Bergman, sænsk leikkona (f. 1915).
* 14. september - Kristján Eldjárn, 3. forseti Íslands (f. 1916).

* 14. september - Grace Kelly, bandarísk leikkona og furstafrú af Mónakó (f. 1929).
* 24. september - Sigurður Halldórsson, íslenskur verslunarstjóri (f. 1910).
* 10. nóvember - Leoníd Bresnjev, stjórnmálamaður (f. 1906).
* 19. nóvember - Erving Goffman, kanadískur félagsfræðingur (f. 1922).
* 2. desember - Marty Feldman, breskur leikari (f. 1934).
* 9. desember - Ásmundur Sveinsson, íslenskur myndhöggvari (f. 1893).
* 20. desember - Sigurjón Ólafsson, íslenskur myndhöggvari (f. 1908).
* 21. desember - Ants Oras, eistneskur rithöfundur (f. 1900).
* 23. desember - Agnar Kofoed-Hansen, íslenskur flugmaður (f. 1915).
* 30. desember - Reynir Örn Leósson, íslenskur aflraunamaður (f. 1939).

## [[Nóbelsverðlaunin]]
* Eðlisfræði - Kenneth G. Wilson
* Efnafræði - Aaron Klug
* Læknisfræði - Sune K. Bergström, Bengt I. Samuelsson, John R. Vane
* Bókmenntir - Gabriel García Márquez
* Friðarverðlaun - Alva Myrdal, Alfonso García Robles
* Hagfræði - George Stigler